Notas by lyke in myn gevind | Maroela Media
Die liggame van nog twee mans is by die Elandskag van die Harmony-myn in Welkom in die Vrystaat gevind.
Kapt. Stephen Thakeng, woordvoerder van die polisie, het gesê vier liggame is vroeër die week in die skag gevind. "Een van die liggame was reeds erg ontbind. Daar is 'n nota langs die lyke gevind met die oorledenes se name, vanne, besonderhede oor naasbestaandes en telefoonnommers daarop."
Volgens Thakeng was die oorledenes vermoedelik onwettige mynwerkers van Mosambiek en Lesotho. "'n Geregtelike doodsondersoek is begin en 'n nadoodse ondersoek sal gedoen word om die oorsaak van dood by die oorledenes te bepaal."
Thakeng het gesê die polisie is ook Maandag na die myn ontbied en drie lyke is gevind. "Daar is ook notas langs dié lyke gevind." Nog 'n liggaam is Dinsdag gevind.
[Video] Biblioteek, sopkombuis in agterplaas
Inligting baie gebrekkig. Is die skag nog in gebruik? Waar in die skag is die lyke gevind, d.w.s. in een van die vlakke of die skagbodem? Wat het veroorsaak dat die lyke gevind is?
Ek weet party mense dink 'ja hul wil mos onwettig myn', maar ek kry hulle jammer.Hul word nie ryk deur so te werk nie, maar die kriminele vir wie hul werk doen wel. Dit is net 'n desperate mens wat so 'n risiko neem. Hul het geweet hul gaan sterf, dit moes angswekkend wees.
Baie hartseer artikel………… en om te dink hulle het geweet dit is hulle laaste asem wat uitgeblaas word my hart gaan ook uit ne enige person wat so n lewe wil maak………..
Hoe verstaan mens?
Ek verstaan ook gladnie hoe die berig geplaas is met so min inligting nie, ek waardeer die nuus opreg maar sal graag nog wil lees oor hierdie berig.